Document ID: 32007R1217

KOMISSION ASETUS (EY) N:o 1217/2007,
annettu 18 päivänä lokakuuta 2007,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteen III muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 13 artiklan ja 19 artiklan,
sekä katsoo seuraavaa:
(1)
Euroopan komissio ja Kiinan kansantasavallan kauppaministeriö, jäljempänä ’kauppaministeriö’, allekirjoittivat 10 päivänä kesäkuuta 2005 yhteisymmärryspöytäkirjan tiettyjen kiinalaisten tekstiili- ja vaatetustuotteiden viennistä yhteisöön. Yhteisymmärryspöytäkirjassa vahvistetaan sovitut tuontitasot tietyille tekstiilituotteiden luokille. Sovittujen tuontitasojen soveltaminen päättyy 1 päivänä tammikuuta 2008.
(2)
Yhteisymmärryspöytäkirja koskee kymmenen tuoteluokan tuontia Kiinasta yhteisöön: luokka 2 (puuvillakankaat), luokka 4 (T-paidat), luokka 5 (pujopaidat), luokka 6 (housut), luokka 7 (puserot), luokka 20 (vuodeliinavaatteet), luokka 26 (leningit), luokka 31 (rintaliivit), luokka 39 (pöytäliinat ja keittiöpyyhkeet) ja luokka 115 (pellava tai rami). Kyseisten tuotteiden tullinimikkeet luetellaan asetuksen (ETY) N:o 3030/93 liitteessä I.
(3)
Sujuva ja kitkaton siirtyminen kohti tekstiilien täysin vapaata kauppaa olisi varmistettava kyseisen tuonnin osalta, joka on peräisin Kiinasta ja jonka taso on tällä hetkellä vahvistettu yhteisymmärryspöytäkirjassa. Ottaen huomioon kustakin yhteisymmärryspöytäkirjan luokasta tehdyn yksityiskohtaisen analyysin, joka käsittää aikaisemmat ja nykyiset sovitut määrät ja niiden aikaisemman ja nykyisen käytön, aikaisemmat ja nykyiset todelliset kaupankäyntimäärät, tuonnin osuudet ja erityiset tuoteluokkien herkkyydet, komissio ja kauppaministeriö ovat tehneet päätelmän, että valvontajärjestelmän käyttöönotto on välttämätöntä, sillä on kohtuullisen todennäköistä, että kahdeksan edellä mainituista kymmenestä tekstiilien tuoteluokasta, joiden tuontitasoista on sovittu yhteisymmärryspöytäkirjassa, saattavat vuonna 2008 joutua kärsimään Kiinasta peräisin olevan tuonnin paineesta. Nämä kahdeksan tuoteluokkaa ovat luokka 4 (T-paidat), luokka 5 (pujopaidat), luokka 6 (housut), luokka 7 (puserot), luokka 20 (vuodeliinavaatteet), luokka 26 (leningit), luokka 31 (rintaliivit) ja luokka 115 (pellava tai rami).
(4)
Edellä mainittuun päätelmään valvonnan välttämättömyydestä päädyttiin myös sillä perusteella, että muillakin suurilla kuluttajamarkkinoilla on voimassa Kiinasta peräisin olevien useiden tekstiilituoteluokkien tuontia koskevia rajoituksia 31 päivään joulukuuta 2008 asti.
(5)
Jotta siirtyminen kohti tekstiilien täysin vapaata kauppaa kävisi sujuvasti, on tarpeen seurata edellä mainittujen, asetuksen (ETY) N:o 3030/93 liitteessä I lueteltujen kahdeksan tekstiilituoteluokan tuonnin kehitystä mahdollisimman aikaisessa vaiheessa siten, että perustetaan etukäteen tapahtuvan valvonnan järjestelmä, joka on näitä tuotteita koskeva kaksinkertaisen tarkkailun järjestelmä, jota sovelletaan yhden vuoden ajan 1 päivästä tammikuuta 200831 päivään joulukuuta 2008.
(6)
Kiinan kansantasavallan hallitus on ilmoittanut komissiolle, että se toimii yhteistyössä kahdeksaan yhteisymmärryspöytäkirjan luokkaan sovellettavan kaksinkertaisen tarkkailun järjestelmän puitteissa 1 päivästä tammikuuta 200831 päivään joulukuuta 2008.
(7)
Asetusta (ETY) N:o 3030/93 olisi siksi muutettava vastaavasti.
(8)
Jotta tuontijärjestely olisi selkeä ja ennustettava 1 päivästä tammikuuta 2008 tämä asetus olisi julkaistava Euroopan unionin virallisessa lehdessä hyvissä ajoin.
(9)
Liitteessä III olevan 14 artiklan 1 kohdan nojalla niiden Kiinasta peräisin olevien tuotteiden, joiden tuontitasoista on sovittu yhteisymmärryspöytäkirjassa ja jotka lähetetään ennen 1 päivää tammikuuta 2008, luovutus vapaaseen liikkeeseen on edelleen kyseisen tuontijärjestelyn alaista 31 päivään maaliskuuta 2008 asti.
Tässä asetuksessa säädettyä kaksinkertaisen tarkkailun järjestelmää sovelletaan 1 päivästä huhtikuuta 2008, ja tuontilupia myönnetään kyseisille hyödykkeille myönnettyjä vientilupia vastaan.
(10)
Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3030/93 liite III tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 200831 päivään joulukuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä lokakuuta 2007.

Labels: 1
3
18
5